Įsakymas netenka galios 2003-08-09:

Lietuvos Respublikos aplinkos ministerija, Įsakymas

Nr. 377, 2003-07-14, Žin., 2003, Nr. 78-3587 (2003-08-08), i. k. 103301MISAK00000377

Dėl aplinkos ministro 1999 m. gegužės 26 d. įsakymo Nr. 157 "Dėl Leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo" pripažinimo netekusiu galios

Suvestinė redakcija nuo 2000-11-11 iki 2003-08-08

Įsakymas paskelbtas: Žin. 1999, Nr. 48-1553, i. k. 099301MISAK00000157

LIETUVOS RESPUBLIKOS APLINKOS MINISTRO

Į S A K Y M A S

DĖL LEIDIMŲ NAUDOTI PAVIRŠINIO VANDENS TELKINIUS LAIVYBAI, HIDROTECHNIKOS STATINIŲ REIKMĖMS IŠDAVIMO, ATNAUJINIMO, PERLEIDIMO IR PANAIKINIMO TVARKOS PATVIRTINIMO

1999 m. gegužės 26 d. Nr. 157

Vilnius

Vadovaudamasis Lietuvos Respublikos aplinkos apsaugos įstatymo (Žin., 1992, Nr. 5-75; 1996, Nr. 57-1335) 6 straipsnio 5 dalies 5 punktu, Vandens įstatymo (Žin., 1997, Nr. 104-2615) 25 straipsnio 3 dalimi, 27 straipsnio 1 ir 2 dalimis bei 28 straipsniu, Aplinkos ministerijos nuostatų (Žin., 1998, Nr. 84-2353) 6 punkto 4 dalimi:

1. Tvirtinu Leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarką (pridedama).

2. Pavedu:

2.1. Hidrografinio tinklo tarnybai:

2.1.1. išduodant, atnaujinant, perleidžiant, panaikinant leidimus naudoti vandens telkinius laivybai (išskyrus mažuosius ir sportinius laivus), hidrotechnikos statinių reikmėms, vadovautis šiuo įsakymu patvirtinta Tvarka;

2.1.2. užtikrinti leidimuose nustatytų reikalavimų vykdymo kontrolę;

2.2. Neteko galios nuo 2000-11-11

Punkto naikinimas:

Nr. 481, 2000-11-03, Žin. 2000, Nr. 96-3055 (2000-11-10), i. k. 100301MISAK00000481

2.3. Neteko galios nuo 2000-11-11

Punkto naikinimas:

Nr. 481, 2000-11-03, Žin. 2000, Nr. 96-3055 (2000-11-10), i. k. 100301MISAK00000481

3. Aplinkos ministerijos informacijos kompiuterinėje sistemoje vadovautis reikšminiais žodžiais: „reglamentas“, „valdymo sistema“.

L. E. APLINKOS MINISTRO PAREIGAS	DANIUS LYGIS

PATVIRTINTA

l. e. aplinkos ministro pareigas

1999 05 26 įsakymu Nr. 157

Leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo

Tvarka

Bendrosios nuostatos

1. Ši Tvarka reglamentuoja leidimų naudoti Lietuvos Respublikos vidaus vandens telkinius laivybai (išskyrus mažuosius ir sportinius laivus), hidrotechnikos statinių reikmėms išdavimą, atnaujinimą, perleidimą ir panaikinimą Lietuvos Respublikos ir užsienio juridiniams bei fiziniams asmenims pagal Lietuvos Respublikos aplinkos apsaugos (Žin., 1992, Nr. 5-75; 1996, Nr. 57-1335; 1997, Nr. 65-1540; 2000, Nr. 39-1093), Lietuvos Respublikos vandens (Žin., 1997, Nr. 104-2615), Lietuvos Respublikos teritorijų planavimo (Žin., 1995, Nr. 107-2391; 1997, Nr. 65-1548, Nr. 96-2427; 2000, Nr. 34-953, Nr. 42-1195, Nr. 58-1708), Lietuvos Respublikos planuojamos ūkinės veiklos poveikio aplinkai vertinimo (Žin., 1996, Nr. 82-1965; 1997, Nr. 65-1553, Nr. 96-2428; 2000, Nr. 39-1092) įstatymų, Lietuvos Respublikos vidaus vandenų transporto kodekso (Žin., 1996, Nr. 105-2393), Lietuvos Respublikos Vyriausybės 1995 08 14 nutarimo Nr. 1119 „Dėl Lietuvos Respublikos valstybinės reikšmės vidaus vandens kelių sąrašo patvirtinimo“ (Žin., 1995, Nr. 73-1709), Susisiekimo ministerijos 1998 01 20 įsakymo Nr. 18 „Dėl Lietuvos Respublikos vietinės reikšmės vidaus vandens kelių sąrašo patvirtinimo“ (Žin., 1998, Nr. 12-284) bei kitų teisės aktų nuostatas.

Plaukioti mažaisiais laivais aplinkosauginius apribojimus ir leidimų naudotis plaukiojimo priemonėmis išdavimo tvarką nustato aplinkos ministro 1999 12 20 įsakymas Nr. 406 „Dėl mažųjų plaukiojimo priemonių naudojimo tvarkos“ (Žin., 1999, Nr. 112-3259; 2000, Nr. 66-2001).

Punkto pakeitimai:

Nr. 481, 2000-11-03, Žin., 2000, Nr. 96-3055 (2000-11-10), i. k. 100301MISAK00000481

2. Leidimus naudoti vandens telkinius laivybai ir hidrotechnikos statinių reikmėms išduoda Lietuvos Respublikos aplinkos ministerijos Hidrografinio tinklo tarnyba.

3. Leidimai naudoti vandens telkinius laivybai nereikalingi:

3.1. Aplinkos ministerijai pavaldžioms ir reguliavimo sferai priskirtoms įstaigoms ir organizacijoms, vykdančioms valstybinę aplinkos apsaugos ir gamtos išteklių naudojimo kontrolę;

3.2. Susisiekimo ministerijos Valstybinei vidaus vandenų laivybos inspekcijai, vykdančiai vandens transporto ir vandens kelių valstybinę kontrolę;

3.3. Susisiekimo ministerijos Vidaus vandens kelių direkcijai, atliekančiai vandens kelių priežiūros darbus.

4. Leidimai naudoti vandens telkinius hidrotechnikos statinių reikmėms turi būti gaunami projektuojant naujus ir rekonstruojant esamus hidrotechnikos statinius, dėl kurių gali pakisti telkinio vandens lygis arba hidrologinis režimas.

Esamiems hidrotechnikos statiniams, turint Aplinkos ministerijos arba Hidrografinio tinklo tarnybos patvirtintas Tvenkinių arba užtvenktų ežerų naudojimo ir priežiūros taisykles, leidimai nereikalingi.

5. Šioje Tvarkoje vartojamos sąvokos atitinka Lietuvos Respublikos vandens įstatyme ir Lietuvos Respublikos vidaus vandenų transporto kodekse vartojamas sąvokas:

5.1. hidrotechnikos statiniai – statiniai ir įrenginiai vandens ištekliams naudoti ir aplinkai nuo žalingo vandens poveikio saugoti. Tai – užtvankos, krantinės, pralaidos, hidroelektrinės, laivybos statiniai ir pan.;

5.2. leidimas naudoti vandens telkinį laivybai arba hidrotechnikos statinių reikmėms (toliau vadinama – leidimas) – juridinis dokumentas, nustatantis sąlygas naudoti vandens telkinį laivybai arba hidrotechnikos statinių reikmėms;

5.3. mažieji ir sportiniai laivai – savaeigiai laivai, kurių galingumas 110 kW (150 AG) ir mažesnis, ir nesavaeigiai, mažesni kaip 80 registro tonų bendros talpos laivai (išskyrus laivus, vežančius keleivius), jachtos, burlaiviai, baidarės, kanojos, guminės valtys iki 130 kg keliamosios galios, turistiniai plaustai, plaukiojantys vasarnamiai, vandens dviračiai ir motociklai bei pramogoms skirti laivai;

5.4. tvenkinys – upės vagoje arba žemės paviršiaus įdauboje, iškasoje, pylimų apsuptame plote, panaudojus hidrotechnikos statinius, įrengtas vandens telkinys;

5.5. paviršinio vandens telkinys – reljefo įdauba, nuolat arba laikinai užpildyta tekančiu arba stovinčiu vandeniu. Tai – upės, ežerai, tvenkiniai, kanalai ir kt;

5.6. vidaus vandenų keliai – laivybai tinkamos upės, ežerai, dirbtiniai vandens telkiniai ir Lietuvos Respublikai priklausanti Kuršių marių dalis, kuriuose yra navigacijos ženklų arba kurių locmano žemėlapiuose pažymėtas farvateris;

5.7. vidaus vandenų transportas – ūkinės veiklos sritis, kuri apima keleivių, krovinių, bagažo, pašto vežimą, buksyravimą vidaus vandenų keliais;

5.8. vidaus vandenų transporto priemonės – laivai, vežantys keleivius, krovinius, bagažą, paštą, buksyruojantys nesavaeigius laivus, bei kiti plaukiojantys objektai, eksploatuojami vandens keliuose.

Paraiškų leidimams gauti pateikimas

6. Lietuvos Respublikos bei užsienio juridiniai ir fiziniai asmenys, privalantys gauti leidimą naudoti paviršinio vandens telkinį laivybai, pateikia Aplinkos ministerijos Hidrografinio tinklo tarnybai nustatytos formos paraišką, suderintą su Susisiekimo ministerijos Vidaus vandens kelių direkcija (1 priedas).

Paraiškoje nurodoma: vidaus vandenų keliai ir jų ruožai, kuriuos norima naudoti laivybai, pageidaujamas veiklos laikotarpis, veiklos sritis, vidaus vandenų transporto priemonės, jų skaičius ir pagrindinės charakteristikos (tonažas, maksimalus greitis ir kt.) bei pridedamos 1 priede išvardytų dokumentų kopijos.

7. Lietuvos Respublikos bei užsienio juridiniai ir fiziniai asmenys, privalantys gauti leidimą naudoti paviršinio vandens telkinį hidrotechnikos statinių reikmėms, pateikia Aplinkos ministerijos Hidrografinio tinklo tarnybai nustatytos formos paraišką (2 priedas).

Prie paraiškos pridedama:

7.1. planuojamos ūkinės veiklos poveikio aplinkai vertinimo ataskaita ir atsakingos institucijos sprendimas dėl planuojamos ūkinės veiklos leistinumo poveikio aplinkai vertinimo požiūriu arba techninio projekto aplinkos apsaugos dalis ir derinimo išvados.

Punkto pakeitimai:

Nr. 481, 2000-11-03, Žin., 2000, Nr. 96-3055 (2000-11-10), i. k. 100301MISAK00000481

7.2. nustatytąja tvarka patvirtintos tvenkinių ar užtvenktų ežerų naudojimo ir priežiūros taisyklės, parengtos pagal aplinkosaugos normatyvinio dokumento LAND 2-95 „Tvenkinių naudojimo ir priežiūros tipinės taisyklės“ (Žin., 1997, Nr. 70-1790) reikalavimus (kai hidrotechnikos statinių reikmėms numatoma panaudoti tvenkinį arba užtvenktą ežerą);

7.3. vandens telkinio vietovės detalusis planas.

8. Neteko galios nuo 2000-11-11

Punkto naikinimas:

Nr. 481, 2000-11-03, Žin. 2000, Nr. 96-3055 (2000-11-10), i. k. 100301MISAK00000481

Leidimų išdavimas

9. Hidrografinio tinklo tarnyba, gavusi paraišką ir reikalingus dokumentus, per 15 darbo dienų išduoda nustatytos formos leidimą naudoti vandens telkinius laivybai (3 priedas) arba hidrotechnikos statinių reikmėms (4 priedas), priešingu atveju – pareiškėją informuoja apie priežastis, dėl kurių leidimas neišduodamas.

10. Leidimai rengiami 2 egzemplioriais: vienas egzempliorius įteikiamas prašymą pateikusiam juridiniam ar fiziniam asmeniui, kitas lieka Hidrografinio tinklo tarnyboje.

11. Leidimai išduodami paraiškoje nurodytam laikotarpiui, bet ne ilgesniam kaip 25 metams laivybai ir 50 metų – hidrotechnikos statinių reikmėms.

12. Juridiniai ir fiziniai asmenys, kurie planuoja statyti (rekonstruoti, remontuoti) hidrotechnikos statinius, privalo pateikti apskrities viršininko administracijos valstybinės teritorijų planavimo ir statybos inspekcijos tarnybai (inspekcijai) leidimą naudoti vandens telkinį ir gauti šios tarnybos (inspekcijos) leidimą statyti (rekonstruoti, remontuoti) hidrotechnikos statinį statybos techninio reglamento STR 1.07.01:1999 „Leidimų statyti ir griauti statinius išdavimo tvarka“ (Žin., 1999, Nr. 84-2510, Nr. 90-2667; 2000, Nr. 11-273, Nr. 88-2730) nustatyta tvarka.

Punkto pakeitimai:

Nr. 481, 2000-11-03, Žin., 2000, Nr. 96-3055 (2000-11-10), i. k. 100301MISAK00000481

Leidimų atnaujinimas, perleidimas ir panaikinimas

13. Leidimas atnaujinamas, kai leidimo savininkas nustatytąja tvarka pateikia prašymą atnaujinti leidimą, pasibaigus jo galiojimo laikui.

14. Leidimas perleidžiamas, kai leidimo savininkas keičia pavadinimą, nekeisdamas ūkinės veiklos pobūdžio, arba perleidžia kitam juridiniam ar fiziniam asmeniui, kurio veikla atitinka leidime nurodytas ūkinės veiklos rūšis.

15. Leidimui atnaujinti arba perleisti pateikiama paraiška, 1 bei 2 priede (atitinkamai) nurodyti dokumentai ir anksčiau išduotas leidimas.

Atnaujinant ar perleidžiant leidimą, išduodamas naujas leidimas, paliekant ankstesnįjį registracijos numerį.

16. Leidimas panaikinamas, kai:

16.1. baigiasi galiojimo terminas, o leidimo savininkas nepateikia paraiškos jam atnaujinti;

16.2. leidimo savininkas baigia savo veiklą arba keičia veiklos pobūdį ir ji neatitinka leidime nurodytų veiklos rūšių;

16.3. nevykdomos leidime nurodytos sąlygos;

16.4. leidimo savininkas pateikia prašymą dėl leidimo panaikinimo;

16.5. paraiškoje buvo pateikti neteisingi duomenys;

16.6. leidimo savininkas pažeidžia Lietuvos įstatymų ir normatyvinių aktų reikalavimus ir nepašalina valstybinę kontrolę vykdančių institucijų nurodytų pažeidimų.

17. Aplinkos ministerija gali panaikinti Hidrografinio tinklo tarnybos išduotus leidimus, atsižvelgusi į valstybės interesus, susidarius ypatingai ekologinei situacijai arba paaiškėjus, kad leidimas išduotas pažeidus nustatytą tvarką.

Leidimų registravimas

18. Hidrografinio tinklo tarnyba išduotus leidimus registruoja leidimų naudoti paviršinio vandens telkinius laivybai arba hidrotechnikos statinių reikmėms žurnale, kuriame nurodoma: juridinio asmens pavadinimas arba fizinio asmens vardas ir pavardė, įmonės registracijos pažymėjimo Nr., kodas, adresas, leidimo registracijos Nr., vandens telkiniai, kuriuose leidžiamos nurodytos veiklos rūšys, leidimo galiojimo laikas ir leidimo atnaujinimo, perleidimo ar panaikinimo priežastys.

Leidimai laivybai ir hidrotechnikos statinių reikmėms registruojami atskiruose žurnaluose.

Leidimų kontrolė

19. Aplinkos ministerija ir jos įgaliotos institucijos atlieka leidimuose nurodytų sąlygų bei kitų aplinkosaugos reikalavimų vykdymo valstybinę kontrolę.

20. Vidaus vandenų kelių eksploatavimo taisyklių (Žin., 1998, Nr. 36-966) vykdymo valstybinę kontrolę atlieka Susisiekimo ministerijos Valstybinė vidaus vandenų laivybos inspekcija ir Vidaus vandens kelių direkcija.

Atsakomybė ir ginčų nagrinėjimo tvarka

21. Juridiniai ir fiziniai asmenys, naudojantys vandens telkinius laivybai ar hidrotechnikos statinių reikmėms be leidimų ir už padarytą žalą aplinkai, navigacijos įrenginiams, hidrotechnikos ir kitiems statiniams, atsako Lietuvos Respublikos įstatymų ir kitų teisės aktų nustatyta tvarka.

22. Ginčai dėl leidimų išdavimo, atnaujinimo, perleidimo ar panaikinimo sprendžiami Lietuvos Respublikos įstatymų ir kitų teisės aktų nustatyta tvarka.

______________

1 priedas

Lietuvos Respublikos aplinkos ministerijos

Hidrografinio tinklo tarnybai

______________________________________________________________

(juridinio asmens pavadinimas, įmonės reg. Nr., kodas, fizinio asmens

______________________________________________________________

vardas, pavardė, adresas, tel., faksas)

PARAIŠKA

Vadovaudamasis Lietuvos Respublikos vandens įstatymo 27 straipsniu ir aplinkos ministro................... įsakymu Nr .......... „Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo“, prašau išduoti, atnaujinti, perleisti, panaikinti (nereikalingą išbraukti)

(juridinio asmens pavadinimas, fizinio asmens vardas, pavardė)

leidimą naudoti vandens telkinį laivybai nuo........... m................................. d. iki.................. m....................................... d.

(nurodyti vidaus vandenų kelių pavadinimus ir ruožus, laivybos sezono trukmę, veiklos sritis ir

transporto priemones, jų skaičių, pagrindines charakteristikas: tonažą, maks. greitį ir kt.)

.

Priedai:	1. Planuojamos ūkinės veiklos poveikio aplinkai vertinimo ataskaita ir atsakingos institucijos sprendimas dėl planuojamos ūkinės veiklos leistinumo poveikio aplinkai vertinimo požiūriu arba techninio projekto aplinkos apsaugos dalis ir derinimo išvados.

2. Įmonės atestacijos pažymėjimo kopija.

3. Licencijos verstis nurodytąja veikla kopija.

4.

5.

pareigos	parašas	vardas, pavardė

A. V.	Data

SUDERINTA

Susisiekimo ministerijos

Vidaus vandens kelių direkcija

pareigos	parašas	vardas, pavardė

A. V.	Data

______________

Priedo pakeitimai:

Nr. 481, 2000-11-03, Žin., 2000, Nr. 96-3055 (2000-11-10), i. k. 100301MISAK00000481

2 priedas

Lietuvos Respublikos aplinkos ministerijos

Hidrografinio tinklo tarnybai

______________________________________________________________

(juridinio asmens pavadinimas, įmonės reg. Nr., kodas, fizinio asmens

______________________________________________________________

vardas, pavardė, adresas, tel., faksas)

PARAIŠKA

Vadovaudamasis Lietuvos Respublikos vandens įstatymo 27 straipsniu ir aplinkos ministro.............. įsakymu Nr ...... „Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo“, prašau išduoti, atnaujinti, perleisti, panaikinti (nereikalingą išbraukti)

(juridinio asmens pavadinimas, fizinio asmens vardas, pavardė)

leidimą naudoti vandens telkinius hidrotechnikos statinių reikmėms nuo........... m......................................... d. iki.................. m....................................... d.

(nurodyti vandens telkinio pavadinimą,

atstumą nuo žiočių, kokiems hidrotechnikos statiniams bus naudojamas vandens telkinys, pagrindines statinio charakteristikas, tvenkinio plotą(ha), patvankos aukštį(m), krantinės ilgį(km), HE galingumą ir kt.)

.

Priedai:	1. Planuojamos ūkinės veiklos poveikio aplinkai vertinimo ataskaita ir atsakingos institucijos sprendimas dėl planuojamos ūkinės veiklos leistinumo poveikio aplinkai vertinimo požiūriu arba techninio projekto aplinkos apsaugos dalis ir derinimo išvados.

2. Tvenkinio naudojimo ir priežiūros taisyklės (kai įrengtas arba įrengiamas

tvenkinys, užtvenkiamas arba užtvenktas ežeras).

3. Vandens telkinio vietovės detalusis planas.

4.

5.

pareigos	parašas	vardas, pavardė

A. V.	Data

SUDERINTA

.................................................... savivaldybė

pareigos	parašas	vardas, pavardė

A. V.	Data

______________

Priedo pakeitimai:

Nr. 481, 2000-11-03, Žin., 2000, Nr. 96-3055 (2000-11-10), i. k. 100301MISAK00000481

3 priedas

(Herbas)

LIETUVOS RESPUBLIKOS

APLINKOS MINISTERIJOS

HIDROGRAFINIO TINKLO TARNYBA

LEIDIMAS

naudoti vandens telkinius laivybai

Vadovaujantis Lietuvos Respublikos vandens įstatymo 27 straipsniu ir aplinkos ministro............ įsakymu Nr.......... „Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo“,

(juridinio asmens pavadinimas, kodas, įmonės reg. Nr., fizinio asmens vardas, pavardė, adresas, tel., faksas)

leidžiama naudoti

(vandens telkinio pavadinimas, jo ruožai, veiklos sritis, vidaus vandenų transporto priemonės, laivybos sezono trukmė per metus)

.

Naudojant vandens telkinius laivybai, privaloma laikytis Vidaus vandenų kelių eksploatavimo taisyklių (Žin., 1998, Nr. 36-966) reikalavimų.

Kiti reikalavimai:

Leidimas galioja nuo______m.	d. iki ______m. ________d.

Registracijos Nr.

Paraiška suderinta su Susisiekimo ministerijos Vidaus vandens kelių direkcija

pareigos, vardas, pavardė	data

Viršininkas

parašas	vardas, pavardė

A. V.	Data

______________

4 priedas

(Herbas)

LIETUVOS RESPUBLIKOS

APLINKOS MINISTERIJOS

HIDROGRAFINIO TINKLO TARNYBA

LEIDIMAS

naudoti vandens telkinius hidrotechnikos statinių reikmėms

Vadovaujantis Lietuvos Respublikos vandens įstatymo 27 straipsniu ir aplinkos ministro......... m. įsakymu Nr. ...... „Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo“,

(juridinio asmens pavadinimas, kodas, įmonės reg. Nr., fizinio asmens vardas,

pavardė, adresas, tel., faksas)

leidžiama naudoti

(vandens telkinio pavadinimas, atstumas nuo žiočių, hidrotechnikos statinių pavadinimas, jų charakteristikos)

Reikalavimai:

Leidimas galioja nuo______m.	d. iki ______m. ____d.

Paraiška suderinta su	savivaldybe

pareigos, vardas, pavardė	data

Registracijos Nr.

pareigos, vardas, pavardė	data

Viršininkas

parašas	vardas, pavardė

A. V.	Data

______________

Pakeitimai:

1.

Lietuvos Respublikos aplinkos ministerija, Įsakymas

Nr. 481, 2000-11-03, Žin., 2000, Nr. 96-3055 (2000-11-10), i. k. 100301MISAK00000481

Dėl aplinkos ministro 1999 05 26 įsakymo Nr. 157 "Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo" dalinio pakeitimo